Фиона Сампсън
Досието Хикс

Превод от английски: Светослав Митев, 2002

chitanka.info

Няма значение какво казвам или правя,

ти не ме обичаш. И това е краят.

Няма значение колко те обичах,

изгубих се в това да те наглеждам.

Без подаръци, без думи, без нежни доказателства

и премълчани истини, изпитания, в които се проваляш,

за логиката сляп, съчиняващ прилични истории,

рамото ти, нежната извивка

между палеца и твоята длан, която веднъж притисна моята,

спретнат като досие, прегърнал здраво мисълта,

че беше мой. Но тази нощ не си.

А аз ще продължа през остър мрак —

ти може да помислиш, че той е във очите ми,

а не умората от всички тези „сбогом“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.